stanford-oval/wikipedia huggingface dataset:
ฟรานซิส ลอว์เรนซ์
ผลงานภาพยนตร์

| ปี | เรื่อง | จัดจำหน่ายโดย |
| --- | --- | --- |
| 2005 | คอนสแตนติน: คนพิฆาตผี (Constantine) | วอร์เนอร์ บราเธอส์ พิกเจอส์ |
| 2007 | ไอ แอม เลเจนด์: ข้าคือตำนานพิฆาตมหากาฬ (I Am Legend) | วอร์เนอร์ บราเธอส์ พิกเจอส์ |
| 2011 | วอเทอร์ ฟอร์ เอลเลเฟ่นส์: มายารัก ละครสัตว์ (Water for Elephants) | ทเวนตี้ท์ เซ็นจูรี่ ฟ็อกซ์ |
| 2013 | เกมล่าเกม: แคชชิ่งไฟเออร์ (The Hunger Games: Catching Fire) | ไลออนส์เกต |
| 2014 | เกมล่าเกม: ม็อกกิ้งเจย์ พาร์ท 1 (The Hunger Games: Mockingjay – Part 1) | ไลออนส์เกต |
| 2015 | เกมล่าเกม: ม็อกกิ้งเจย์ พาร์ท 2 (The Hunger Games: Mockingjay – Part 2) | ไลออนส์เกต |
| 2018 | เรด สแปร์โรว์: หญิงร้อนพิฆาต (Red Sparrow) | ทเวนตี้ท์ เซ็นจูรี่ ฟ็อกซ์ |
| 2022 | สลัมเบอร์แลนด์ (Slumberland) | เน็ตฟลิกซ์ |
| 2023 | เดอะ ฮังเกอร์เกมส์: ปฐมบทเกมล่าเกม (The Hunger Games: The Ballad of Songbirds & Snakes) | ไลออนส์เกต |
| — | เดอะ ลอง วอล์ค (The Long Walk) | ไลออนส์เกต |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ ฟรานซิส ลอว์เรนซ์
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 2005 | คอนสแตนติน: คนพิฆาตผี |  46% (5.50/10) (227 คน) |  | 50 (41 คน) | 7.0 (378,617) | $100,000,000 | $230,884,728 |
| 2007 | ไอ แอม เลเจนด์: ข้าคือตำนานพิฆาตมหากาฬ |  68% (6.30/10) (216 คน) |  | 65 (37 คน) | 7.2 (824,490) | $150,000,000 | $585,410,052 |
| 2011 | วอเทอร์ ฟอร์ เอลเลเฟ่นส์: มายารัก ละครสัตว์ |  60% (6.10/10) (199 คน) |  | 52 (35 คน) | 6.9 (120,863) | $38,000,000 | $117,094,902 |
| 2013 | เกมล่าเกม: แคชชิ่งไฟเออร์ |  90% (7.60/10) (294 คน) |  | 76 (49 คน) | 7.5 (728,387) | $130,000,000 | $865,011,746 |
| 2014 | เกมล่าเกม: ม็อกกิ้งเจย์ พาร์ท 1 |  69% (6.30/10) (304 คน) |  | 64 (46 คน) | 6.6 (508,794) | $125,000,000 | $755,356,711 |
| 2015 | เกมล่าเกม: ม็อกกิ้งเจย์ พาร์ท 2 |  70% (6.50/10) (293 คน) |  | 65 (45 คน) | 6.6 (379,001) | $160,000,000 | $658,344,137 |
| 2018 | เรด สแปร์โรว์: หญิงร้อนพิฆาต |  45% (5.50/10) (303 คน) |  | 53 (51 คน) | 6.6 (203,342) | $69,000,000 | $151,572,634 |
| 2022 | สลัมเบอร์แลนด์ |  40% (5.30/10) (43 คน) |  | 40 (16 คน) | 6.7 (33,505) | $150,000,000 | — |
| 2023 | เดอะ ฮังเกอร์เกมส์: ปฐมบทเกมล่าเกม |  64% (6.40/10) (240 คน) |  | 54 (53 คน) | 6.7 (135,908) | $100,000,000 | $336,545,312 |
| เฉลี่ย และ รวม | เฉลี่ย และ รวม |  61% (6.17/10) | 58 | 58 | 6.9 | $1.022 พันล้าน | $3,700,220,222 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
— ไม่ปรากฏ, หาข้อมูลไม่ได้
$ ดอลลาร์สหรัฐ
แหล่งข้อมูลอื่น

ฟรานซิส ลอว์เรนซ์ ที่อินเทอร์เน็ตมูวีเดตาเบส
ฟรูม

ที่ตั้งถิ่นฐานของมนุษย์ในEngland
| ฟรูม |
| --- | --- |
 ถนนชีพ (Cheap Strett)
ฟรูมที่ตั้งในซัมเมอร์เซต
ประชากร: 26,203 
โอเอสกริด: ST775477
อำเภอ: Mendip District
เชอร์เคาน์ที: Somerset
ภูมิภาค: เซาธ์เวสท์
ประเทศ: England
รัฐเอกราช: สหราชอาณาจักร
โพสท์ทาวน์: FROME
เขตรหัสไปรษณีย์: BA11
รหัสโทรศัพท์: 01373

ตำรวจ: อเวินและซัมเมอร์เซต
ดับเพลิง: เดเวินและซัมเมอร์เซ็ท
รถพยาบาล: South Western
 
รัฐสภาสหราชอาณาจักร: ซัมเมอร์ทันแอนด์ฟรูม
 รายชื่อสถานที่ สหราชอาณาจักร ประเทศอังกฤษ ซัมเมอร์เซต 51°13′40″N 2°19′17″W﻿ / ﻿51.2279°N 2.3215°W﻿ / 51.2279; -2.3215
ฟรูม (อังกฤษ: Frome; /ˈfruːm/ ( ฟังเสียง) froom) เป็นเมืองและซิวิลพาริชในซัมเมอร์เซตตะวันออก ประเทศอังกฤษ ตั้งอยู่บนพื้นที่สูงที่ไม่เรียบดชิงเขาทางตะวันตกของเทือกเขาเมนดิพ และมีศูนย์กลางอยู่ที่แม่น้ำฟรูม ตั้งอยู่ห่างไปราว 13 ไมล์ (21 กิโลเมตร) ทางใต้ของเมืองบาธ, 43 ไมล์ (69 กิโลเมตร) ทางตะวันออกของทวอนทัน และ 107 ไมล์ (172 กิโลเมตร) ทางตะวันตกของลอนดอน จากสำมะโนประชากรปี 2011 ฟรูมมีประชากร 26,203 คน และเป็นเมืองใหญ่สุดในเขตเมนดิพของซัมเมอร์เซตและเป็นส่วนหนึ่งของเขตเลือกตั้งสภาซัมเมอร์ทันแอนด์ฟรูม
เมืองฟรูมมีวัฒนธรรมและกิจกรรมทางกีฬาภายในเมืองที่หลากหลาย เช่น เทศกาลฟรูม และ พิพิธภัณฑ์ฟรูม ในปี 2014 ฟรูมได้รับการแต่งตั้งให้เป็น "เมืองที่เท่ที่สุดอันดับหก" ในบริเตนโดย เดอะไทมส์ ฟรูมยังมีรายชื่อเข้ารอบสามเมืองสุดท้ายในประเทศสำหรับรางวัลเออร์บันนิสม์ ประจำปี 2016 ในสาขา 'เมืองอันยิ่งใหญ่' (Great Town Award) ในรายยงานจากปี 2018 เกี่ยวกับ "เมืองที่น่าอยู่ที่สุดในสหราชอาณาจักร" โดย ซันเดย์ไทมส์ ระบุให้ฟรูมเป็นเมืองที่น่าอยู่ที่สุดในอังกฤษตะวันตกเฉียงใต้ ในเดือนเมษายน 2019 ไทม์เอาท์ ระบุให้ฟรูมเป็นหนึ่งใน 15 เมืองสำหรับการท่องเที่ยวสุดสัปดาห์จากลอนดอน ฟรูมมักถูกเรียกขานเป็นหนึ่งในชื่อสถานที่ที่อ่านออกเสียงยากที่สุดในสหราชอาณาจักร
แหล่งข้อมูลอื่น

Frome Town Council
Discover Frome: visitor information, history & heritage
Frome family and social history – David Smart, ไม่อัปเดตแล้ว
ฟรูม ที่เว็บไซต์ Curlie
ฟลอเรนซ์แอนด์เดอะแมชชีน

| ฟลอเรนซ์แอนด์เดอะแมชชีน |
| --- | --- |
ฟลอเรนซ์แอนด์เดอะแมชชีนกำลังแสดงที่งาน KROQ Almost Acoustic Christmas ในปี ค.ศ. 2018
ข้อมูลพื้นฐาน
ชื่อเกิด: ฟลอเรนซ์ เวลช์
ที่เกิด: ลอนดอน,  บริเตนใหญ่
แนวเพลง: อินดี้ป็อป, อัลเทอร์เนทีฟ, ดนตรีทดลอง
ช่วงปี: พ.ศ. 2550 - ปัจจุบัน
ค่ายเพลง: ไอส์แลนด์เรคอร์ด

สมาชิก: ฟลอเรนซ์ เวลซ์ โรเบิร์ต แอครอยด์ คริสโตเฟอร์ ลอยด์ เฮย์เดน อิซซาเบลลา ซัมเมอร์ส ทอม มองเกอร์
อดีตสมาชิก: เดอวองเต ไฮน์ส
ฟลอเรนซ์แอนด์เดอะแมชชีน (อังกฤษ: Florence and the Machine หรือ Florence + the Machine) หรือชื่อจริงของนักร้องนำว่า ฟลอเรนซ์ เวลช์ เป็นวงดนตรีจากสหราชอาณาจักรโดยที่แนวดนตรีของฟลอเรนซ์ได้รับการวิจารณ์ว่าเป็นการผสมผสานกันของดนตรีแนวป็อป, ร็อก และ โซล วงดนตรีของเธอได้รับการตอบรับอย่างดีมาโดยตลอดก่อนการเข้าสู่วงการดนตรีกระแสหลัก โดยความร่วมมือของบีบีซีที่โปรโมตฟลอเรนซ์ทางช่องบีบีซี อินทรูดิวซิง ส่วนอัลบั้มเดบิวต์มีชื่อว่า "Lungs" วางจำหน่ายวันที่ 6 กรกฎาคม พ.ศ. 2552 อัลบั้มดังกล่าวขึ้นชาร์ตอันดับอัลบั้มยอดนิยมของสหราชอาณาจักร โดยอยู่ลำดับที่ 2 ในช่วง 5 สัปดาห์แรกของการวางจำหน่าย ในวันที่ 17 มกราคม พ.ศ. 2553 อัลบั้มเดบิวต์นี้ก็ก้าวขึ้นสู่อันดับที่ 1 ในชาร์ตชาร์ตอันดับอัลบั้มยอดนิยมของสหราชอาณาจักร และอยู่ในชาร์ตติดต่อกันนานถึง 28 สัปดาห์ จนกระทั่งงานประกาศรางวัลบริทอวอร์ดประจำปี พ.ศ. 2553 อัลบั้ม "Lungs" ก็ได้รับรางวัลมาสเตอร์การ์ดบริติชอัลบั้ม ปัจจุบันมีเพลงที่ได้รับความนิยมเช่น "Rabbit Heart (Raise It Up)" และ "Dog Days Are Over"
ฟลอริดา (แก้ความกำกวม)

ฟลอริดา (อังกฤษ: Florida) สามารถหมายถึง
รัฐฟลอริดา
ฟลอริดา, คิวบา
ฟลอริดา, เปอร์โตริโก
เกาะฟลอริดา หรือ Nggela Islands เกาะหนึ่งในหมู่เกาะโซโลมอน
ดูเพิ่ม

โฟล ไรเดอ (Flo Rida) แร็ปเปอร์อเมริกัน
ฟลอรา เฟรเซอร์ เลดีที่ 21 แห่งซอลเทิน

| เดอะไรต์ออนะระเบิล เลดีแห่งซอลเทิร์น |
| --- | --- |

เกิด:  (1930-10-18) 18 ตุลาคม ค.ศ. 1930 (94 ปี) เอดินบะระ ประเทศสกอตแลนด์ สหราชอาณาจักร
สัญชาติ: อังกฤษ
มีชื่อเสียงจาก: ภรรยาของอเล็กซานเดอร์ แรมเซย์แห่งมาร์ พระสุณิสาใน เจ้าหญิงแพทริเซียแห่งคอนน็อต
คู่สมรส: อเล็กซานเดอร์ แรมเซย์แห่งมาร์
บุตร: แคธารีน เฟรเซอร์ มิสเตรสส์แห่งซอลเทิน อลิซ แรมเซ์ เอลิซาเบธ แรมเซย์
บิดามารดา: อเล็กซานเดอร์ เฟรเซอร์ ลอร์ดที่ 20 แห่งซอลเทิน โดโรธี แกรดีน เวลบี
ฟลอรา เฟรเซอร์ เลดีที่ 21 แห่งซอลเทิน (อังกฤษ: The Right Honourable Flora Fraser, 21st Lady Saltoun) เกิดเมื่อวันที่ 18 ตุลาคม ค.ศ. 1930 ณ เอดินบะระ ประเทศสกอตแลนด์ เป็นบุตรีของอเล็กซานเดอร์ เฟรเซอร์ ลอร์ดที่ 20 แห่งซอลเทิน และโดโรธี แกรดีน เวลบี เธอมีพี่ชาย 1 คน ชื่อ อเล็กซานเดอร์ ไซมอน เฟรเซอร์ มาสเตอร์แห่งซอลเทิน แต่พี่ชายของเธอถูกฆ่าตายขณะรับราชการทหารในปี ค.ศ. 1944 ทำให้เธอกลายเป็นรัชทายาทในตำแหน่งนี้
สมรส

เธอสมรสกับอเล็กซานเดอร์ แรมเซย์แห่งมาร์ พระโอรสในเจ้าหญิงแพทริเซียแห่งคอนน็อต พระราชปนัดดาใน สมเด็จพระราชินีนาถวิกตอเรียแห่งสหราชอาณาจักร เมื่อวันที่ 6 ตุลาคม ค.ศ. 1956 มีบุตรดังนี้
แคธารีน เฟรเซอร์ มิสเตรสส์แห่งซอลเทิน
อลิซ แรมเซ์
เอลิซาเบธ แรมเซย์
แคธารีน เฟรเซอร์ มิสเตรสส์แห่งซอลเทิน ธิดาคนโตได้หันมาใช้นามสกุลของเธอ เนื่องจากเธอต้องสืบทอดตำแหน่งของ แต่ธิดาอีก 2 คน ใช้นามสกุลของอเล็กซานเดอร์ แรมเซย์แห่งมาร์ตามเดิม โดยภายหลังที่สามีของเธอถึงแก่กรรมลง ฟลอรา เฟรเซอร์ เลดีที่ 21 แห่งซอลเทิน ได้พำนักในประเทศสกอตแลนด์ ถึงแม้เธอยังเป็นสมาชิกพระราชวงศ์อังกฤษ แต่เธอก็ไม่ปรากฏตัวต่อหน้าสาธารณชน มาตั้งแต่ต้นปี ค.ศ. 2003
พีทีที โกลบอล เคมิคอล

| --- | --- |

ประเภท: ปิโตรเคมีและเคมีภัณฑ์
อุตสาหกรรม: สินค้าอุตสาหกรรม
รูปแบบ: มหาชน SET:PTTGC
ก่อตั้ง: 19 ตุลาคม พ.ศ. 2554 (13 ปี)
สำนักงานใหญ่: 555/1 ศูนย์เอนเนอร์ยี่คอมเพล็กซ์ อาคารเอ ชั้น 14-18 ถนนวิภาวดีรังสิต แขวงจตุจักร เขตจตุจักร กรุงเทพมหานคร
บุคลากรหลัก: ปรีดี ดาวฉาย​  (ประธานกรรมการ)   ณะรงค์ศักดิ์ จิวากานันต์   (ประธานเจ้าหน้าที่บริหาร)    พลเอก นิมิตต์ สุวรรณรัฐ​   (ประธานกรรมการกำกับดูแลกิจการ​)  ธันวา เลาหศิริวงศ์​   (ประธานกรรมการตรวจสอบ)
ผลิตภัณฑ์: ปิโตรเลียม, อะโรเมติกส์, โอเลฟินส์, พอลิเมอร์, เอทิลีนออกไซด์, กรีนเคมิคอล, กลุ่มผลิตภัณฑ์ชนิดพิเศษ
รายได้: 422,973.52 ล้านบาท (2562)
รายได้สุทธิ: 11,682.08 ล้านบาท (2562)
สินทรัพย์: 452,514 ล้านบาท (2562)
บริษัทแม่: ปตท.
เว็บไซต์: http://www.pttgcgroup.com
บริษัท พีทีที โกลบอล เคมิคอล จำกัด (มหาชน)  (อังกฤษ: PTT Global Chemical Public Company Limited ชื่อย่อ:GC) เป็นบริษัทด้านปิโตรเคมี และเคมีภัณฑ์ เกิดจากการควบบริษัท ระหว่าง บริษัท ปตท. เคมิคอล จำกัด (มหาชน) (PTTCH) และ บริษัท ปตท. อะโรเมติกส์และการกลั่น จำกัด (มหาชน) (PTTAR) โดยได้จดทะเบียนจัดตั้งบริษัทขึ้นเมื่อวันที่ 19 ตุลาคม พ.ศ. 2554 โดยเป็นบริษัทเรือธงของธุรกิจเคมีภัณฑ์ (Chemical Flagship) ของกลุ่ม ปตท. โดยมีกำลังการผลิตผลิตภัณฑ์ปิโตรเคมีสายโอเลฟินส์และอะโรเมติกส์ รวม 8.2 ล้านตันต่อปี และกำลังการผลิตผลิตภัณฑ์ปิโตรเลียม รวม 228,000 บาร์เรลต่อวัน โดยจัดแบ่งธุรกิจหลักเป็น 7 กลุ่ม ประกอบด้วย ธุรกิจการกลั่น ธุรกิจอะโรเมติกส์ ธุรกิจโอเลฟินส์ ธุรกิจพอลิเมอร์ ธุรกิจเอทิลีนออกไซด์ ธุรกิจกรีนเคมิคอล และธุรกิจผลิตภัณฑ์ชนิดพิเศษ นับเป็นบริษัทที่ดำเนินธุรกิจปิโตรเคมีและการกลั่นครบวงจรที่มีขนาดใหญ่ที่สุดในประเทศไทย
และเป็นบริษัทชั้นนำในระดับภูมิภาคเอเชียแปซิฟิก ทั้งขนาดและความหลากหลายของผลิตภัณฑ์
ผู้ถือหุ้นรายใหญ่

ข้อมูล ณ วันที่ 30 มีนาคม 2563
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท ปตท. จำกัด (มหาชน) | 2,149,920,915 | 47.68% |
| 2 | บริษัท ไทยเอ็นวีดีอาร์ จำกัด | 326,550,823 | 7.24% |
| 3 | STATE STREET BANK EUROPE LIMITED | 89,432,660 | 1.98% |
| 4 | บริษัท เอ็ชเอ็มซี โปลีเมอส์ จำกัด | 83,427,636 | 1.85% |
| 5 | SOUTH EAST ASIA UK (TYPE C) NOMINEES LIMITED | 81,415,493 | 1.81% |
| 6 | THE BANK OF NEW YORK MELLON | 70,436,241 | 1.56% |
| 7 | สำนักงานประกันสังคม | 59,727,951 | 1.32% |
| 8 | NORTRUST NOMINEES LIMITED-NT0 SEC LENDING THAILAND CL AC | 54,853,168 | 1.22% |
| 9 | บริษัท กรุงเทพ ซินธิติกส์ จำกัด | 43,420,625 | 0.96% |
| 10 | STATE STREET BANK AND TRUST COMPANY | 39,223,436 | 0.87% |
เหตุการณ์สำคัญ

24 กุมภาพันธ์ พ.ศ. 2554 - คณะกรรมการ บริษัท ปตท. จำกัด (มหาชน) (PTT) บริษัท ปตท. เคมิคอล จำกัด (มหาชน) (PTTCH) และ บริษัท ปตท. อะโรเมติกส์และการกลั่น จำกัด (มหาชน) (PTTAR) มีมติเห็นชอบแผนการควบบริษัท ระหว่าง PTTCH และ PTTAR เพื่อนำเสนอต่อที่ประชุมผู้ถือหุ้นของ PTTCH และ PTTAR ให้มีมติให้ควบบริษัท ตามวิธี การแห่งพ.ร.บ. บริษัทมหาชนจำกัด พ.ศ. 2535
21 เมษายน พ.ศ. 2554 - ที่ประชุมผู้ถือหุ้นบริษัท ปตท. เคมิคอล จำกัด (มหาชน) (PTTCH) และ ที่ประชุมผู้ถือหุ้นบริษัท ปตท. อะโรเมติกส์และการกลั่น จำกัด (มหาชน) (PTTAR) มีมติอนุมัติการควบบริษัท
18 ตุลาคม พ.ศ. 2554 - การประชุมผู้ถือหุ้นร่วมระหว่าง บริษัท ปตท. เคมิคอล จำกัด (มหาชน) (PTTCH) และ บริษัท ปตท. อะโรเมติกส์และการกลั่น จำกัด (มหาชน) (PTTAR)
19 ตุลาคม พ.ศ. 2554 - จดทะเบียนจัดตั้งบริษัท พีทีที โกลบอล เคมิคอล จำกัด (มหาชน) กับกระทรวงพาณิชย์
19 ตุลาคม พ.ศ. 2554 - พิธีส่งมอบกิจการ
21 ตุลาคม พ.ศ. 2554 - หุ้นสามัญของบริษัท พีทีที โกลบอล เคมิคอล จำกัด (มหาชน) เข้าซื้อ ขายในตลาดหลักทรัพย์แห่งประเทศไทย ด้วยชื่อย่อหลักทรัพย์ PTTGC ในหมวดธุรกิจปิโตรเคมีและเคมีภัณฑ์
โครงสร้างธุรกิจ > กลุ่มผลิตภัณฑ์ชนิดพิเศษ

นอกจากนี้ บมจ.พีทีที โกลบอล เคมีคอล ยังมีผลิตภัณฑ์อื่นที่อยู่นอกเหนือจากกลุ่มธุรกิจผลิตภัณฑ์ทั้ง 6 ที่กล่าวมาข้างต้น ซึ่งจะเป็นเคมีภัณฑ์ชนิดพิเศษหรือที่เรียกว่า Specialty Products โดยบริษัทฯ ได้จัดตั้งหน่วยธุรกิจใหม่ขึ้นมาภายใต้ชื่อ High Volume Specialties (HVS) เพื่อเข้ามาดูแลและดำเนินธุรกิจของผลิตภัณฑ์ชนิดพิเศษนี้  ที่ผ่านมาบริษัทฯ ได้ทำการลงทุนเพื่อสร้างการเจริญเติบโตของธุรกิจในส่วนนี้ไปบ้างแล้ว ยกตัวอย่างเช่น การร่วมทุนกับบริษัทภายในกลุ่ม ปตท. ภายใต้ชื่อบริษัท พีทีที ฟีนอล จำกัด (PPCL) เพื่อดำเนินโครงการผลิตผลิตภัณฑ์ ฟีนอลตัน และผลิตภัณฑ์ต่อเนื่อง คือ Bis-Phenol-A (BPA) และได้ลงนามในสัญญาซื้อหุ้นสามัญของบริษัท Perstorp Holdings France AB ผ่านทางบริษัท ปตท. เคมิคอล อินเตอร์เนชั่นแนล ไพรเวท จำกัด โดยบริษัทฯ ถือหุ้น 100% ในสัดส่วน 51% ซึ่งผลิต Toluene Di-Isocyanates (TDI) เป็นผลิตภัณฑ์ที่จะนำไปใช้เป็นวัตถุดิบในการผลิตผลิตภัณฑ์ Polyurethane (PU) ซึ่งจะนำไปใช้มากในภาคอุตสาหกรรมรถยนต์ เป็นต้น
ในอนาคต บมจ.พีทีที โกลบอล เคมิคอล มีแผนที่จะลงทุนในการก่อสร้างโรงผลิตแห่งใหม่หรือเข้าไปซื้อกิจการในธุรกิจ Specialty Products ต่างๆ อย่างต่อเนื่อง เพื่อขยายการเจริญเติบโตของธุรกิจให้แข็งแกร่งมากยิ่งขึ้นอีกด้วย
โรงกลั่นน้ำมัน
ฟลอเรนซ์ คาซัมบา

| ฟลอเรนซ์ คาซัมบา |
| --- | --- |
ฟลอเรนซ์ คาซัมบาใน The Lion King European premiere in 2019
เกิด:  (1976-10-26) 26 ตุลาคม ค.ศ. 1976 (48 ปี) กัมปาลา, ประเทศยูกันดา
อาชีพ: นักแสดง
ปีปฏิบัติงาน: 2001–ปัจจุบัน
เว็บไซต์: www.florencekasumba.com 
ฟลอเรนซ์ คาซัมบา (อังกฤษ: Florence Kasumba; เกิด 26 ตุลาคม พ.ศ. 2519) เป็นนักแสดงหญิงชาวเยอรมัน ที่เกิดในยูกันดา นอกเหนือจากการแสดงในภาพยนตร์เยอรมันและดัตช์แล้ว เธอยังเป็นที่รู้จักมากที่สุดจากการรับบท Ayo ใน กัปตันอเมริกา: ศึกฮีโร่ระห่ำโลก, แบล็ค แพนเธอร์ และ อเวนเจอร์ส: มหาสงครามล้างจักรวาล นอกจากนี้เธอยังรับบทวุฒิสมาชิก Acantha ใน วันเดอร์ วูแมน, Shenzi ใน The Lion King และแม่มดชั่วร้ายแห่งตะวันออกในซีรีส์ทางโทรทัศน์ของ NBC เรื่อง Emerald City
ฟลักซ์แม่เหล็ก

ฟลักซ์แม่เหล็ก (อังกฤษ: magnetic flux) คือปริมาณเส้นแรงแม่เหล็กหรือจำนวนของเส้นแรงแม่เหล็กที่พุ่งจากขั้วหนึ่งไปยังขั้วหนึ่ง ของแท่งแม่เหล็ก มีหน่วยเป็น เวเบอร์ (Weber,Wb)
ความหนาแน่นฟลักซ์แม่เหล็ก หรือ ความเข้มของสนามแม่เหล็ก (Magnetic flux densit) คือ จำนวนเส้นแรงแม่เหล็กต่อหน่วย พื้นที่ที่เส้นแรงแม่เหล็กตกตั้งฉากเป็นปริมาณเวกเตอร์ มีหน่วยเป็น Wb/m2หรือ เทสลา (Tesla,T) จากนิยามจะได้ว่า
B=Φ/A
B คือ ความหนาแน่นฟลักซ์แม่เหล็ก หรือ มีหน่วยเป็นWb/m2 หรือ เทสลา (T)
Φ  คือ ฟลักซ์แม่เหล็ก มีหน่วยเป็น Wb
A คือ พื้นที่ที่ตกตั้งฉาก มีหน่วยเป็น ตารางเมตร (m2)
ฟลัฟเฟอร์

ฟลัฟเฟอร์ในฉากการถ่ายทำหนังโป๊เกย์ ถือสารหล่อลื่นให้นักแสดงที่รับบทรุก
ฟลัฟเฟอร์ (อังกฤษ: fluffer) คือ ทีมงานได้รับการว่าจ้างในหนังโป๊ ทำหน้าที่เพื่อเล้าโลมนักแสดงที่เข้าฉาก ก่อนการถ่ายทำในฉากที่ต้องการอวัยวะเพศชายแข็งตัว
ฟลัฟเฟอร์นั้นไม่จำเป็นต้องสัมผัสตัวนักแสดงก็ได้ โดยทั่วไปพวกเขายังทำหน้าที่ทำความสะอาดนักแสดงหนังโป๊ ในระหว่างช่วงเทค เพื่อที่นักแสดงจะได้ไม่ต้องเปลี่ยนท่าทาง หน้าที่นี้ถือว่าเป็นส่วนหนึ่งของแผนกแต่งหน้า หลังจากที่จัดมุมตามต้องการ ผู้กำกับจะให้นักแสดงคงตำแหน่งนั้นไว้ให้ฟลัฟเฟอร์ทำหน้าที่ไป
ภาพยนตร์ในปี ค.ศ. 2001 เรื่อง The Fluffer มีเรื่องราวเกี่ยวกับชายหนุ่มที่หลงรักนักแสดงหนังโป๊เกย์ ประเภทเกย์ฟอร์เพย์ และยังมีภาพยนตร์สั้นแนวตลกความยาว 4 นาทีก็ใช้ชื่อว่า The Fluffer ออกขายในปี ค.ศ. 2003
ฟรีดริชที่ 1 ผู้คัดเลือกแห่งบรันเดินบวร์ค

| ฟรีดริชที่ 1 เจ้าผู้คัดเลือกแห่งบรันเดินบวร์ค Frederick I Elector of Brandenburg |
| --- | --- |
ฟรีดริชได้รับบรันเดินบวร์ค
เกิด: 21 กันยายน ค.ศ. 1371
ถึงแก่กรรม: 20 กันยายน ค.ศ. 1440
บิดามารดา: ฟรีดริชที่ 5 เบอร์กราฟแห่งเนิร์นแบร์ก (บิดา) เอลิสซาเบธแห่งไมส์เสน (มารดา)
ฟรีดริชที่ 1 เจ้าผู้คัดเลือกแห่งบรันเดินบวร์ค (อังกฤษ: Frederick I, Elector of Brandenburg) (21 กันยายน ค.ศ. 1371 - 20 กันยายน ค.ศ. 1440) ฟรีดริชมีบรรดาศักดิ์เป็นพรินซ์เจ้าผู้คัดเลือกแห่งรัฐมาร์เกรฟบรันเดินบวร์คในเครือจักรวรรดิโรมันอันศักดิ์สิทธิ์ ระหว่าง ค.ศ. 1415 จนถึง ค.ศ. 1440
ฟรีดริชเป็นบุตรของฟรีดริชที่ 5 เบอร์กราฟแห่งเนิร์นแบร์ก และ เอลิสซาเบธแห่งไมส์เสน และเป็นสมาชิกคนแรกของตระกูลโฮเฮนโซลเลิร์นที่ได้ปกครองรัฐมาร์เกรฟบรันเดินบวร์ค
บรรดาศักดิ์

เจ้าผู้คัดเลือกแห่งแห่งบรันเดินบวร์ค - ระหว่าง ค.ศ. 1415 จนถึง ค.ศ. 1440
เบอร์กราฟแห่งเนิร์นแบร์ก - ระหว่าง ค.ศ. 1397 จนถึง ค.ศ. 1427 (ในนามว่า ฟรีดริชที่ 6)
มาร์เกรฟแห่งบรันเดินบวร์ค-อันสบาค - ระหว่าง ค.ศ. 1398 จนถึง ค.ศ. 1440
มาร์เกรฟแห่งบรันเดินบวร์ค - ระหว่าง ค.ศ. 1417 จนถึง ค.ศ. 1426
มาร์เกรฟแห่งบรันเดินบวร์ค-คุล์มบาค - ระหว่าง ค.ศ. 1420 จนถึง ค.ศ. 1440
ดูเพิ่ม

ราชรัฐอันสบาค
ราชวงศ์โฮเฮนโซลเลิร์น
รัฐมาร์เกรฟบรันเดินบวร์ค
ฟลอเรนซ์ กริฟฟิท จอยเนอร์

| ฟลอเรนซ์ กริฟฟิท จอยเนอร์ |
| --- | --- |
เกิด: 21 ธันวาคม ค.ศ. 1959(1959-12-21)
เสียชีวิต: 21 กันยายน ค.ศ. 1998(1998-09-21) (38 ปี)
สัญชาติ: อเมริกัน
อาชีพ: นักกรีฑา
คู่สมรส: อัล จอยเนอร์
ฟลอเรนซ์ เดลอเรซ กริฟฟิท จอยเนอร์ (อังกฤษ: Florence Delorez Griffith Joyner) หรือที่รู้จักในชื่อ โฟล-โจ (Flo-Jo) เป็นนักกรีฑาชาวอเมริกัน มีชื่อเสียงในฐานะที่เป็นสตรีที่วิ่งเร็วที่สุดในโลก โดยเป็นเจ้าของสถิติโลก และเหรียญทองประเภทวิ่ง 100 เมตร และ 200 เมตรในกีฬาโอลิมปิกฤดูร้อน 1988 ที่โซล ประเทศเกาหลีใต้ สถิติของเธอยังไม่มีนักกีฬาหญิงคนใดทำลายได้มาจนถึงปัจจุบัน
ฟลอเรนซ์ จอยเนอร์เสียชีวิตด้วยวัยเพียง 38 ปี แพทย์วินิจฉัยว่าเธอเสียชีวิตจากการขาดอากาศ เนื่องจากอาการชักขณะกำลังนอนหลับ
แหล่งข้อมูลอื่น

เว็บไซต์ทางการ
ฟลอเรนซ์ พิว

| ฟลอเรนซ์ พิว |
| --- | --- |
พิว ในปี ค.ศ. 2022
เกิด:  (1996-01-03) 3 มกราคม ค.ศ. 1996 (28 ปี) Oxford, England
อาชีพ: นักแสดง
ปีปฏิบัติงาน: 2014–ปัจจุบัน
ญาติ: โทบี เซบาสเตียน (พี่ชาย)
รางวัล: Full list
ฟลอเรนซ์ พิว (อังกฤษ: Florence Pugh; เกิด 3 มกราคม พ.ศ. 2539) เป็นนักแสดงหญิงชาวอังกฤษ เธอเปิดตัวในภาพยนตร์ลึกลับ The Falling (2014) และได้รับการยอมรับจากบทบาทนำของเธอในฐานะผู้หญิงที่แต่งงานแล้วไม่มีความสุข ในละครอิสระเรื่อง Lady Macbeth (2016) การแสดงของเธอในช่วงหลังทำให้เธอได้รับรางวัล BIFA Award สาขานักแสดงนำหญิงยอดเยี่ยม นอกจากนี้เธอยังได้รับคำชื่นชมอย่างมากสำหรับบทบาทนำของเธอในมินิซีรีส์ The Little Drummer Girl (2018)
ความก้าวหน้าในระดับนานาชาติของพิว เกิดขึ้นในปี พ.ศ. 2562 กับการรับบทเป็น Paige นักมวยปล้ำในภาพยนตร์กีฬาชีวประวัติเรื่อง Fighting with My Family รับบทเป็นผู้หญิงที่มีปัญหาทางอารมณ์ในภาพยนตร์สยองขวัญเรื่อง Midsommar และ Amy March ในภาพยนตร์เรื่อง Little Women เธอได้รับการเสนอชื่อชิงรางวัลออสการ์และรางวัลบาฟตา พิวได้รับรางวัล Trophée Chopard ในเทศกาลภาพยนตร์เมืองคานส์ปี 2019
ในปี พ.ศ. 2564 เธอร่วมแสดงภาพยนตร์ซูเปอร์ฮีโรของจักรวาลภาพยนตร์มาร์เวล เรื่องแบล็ค วิโดว์ ในบท เยเลนา เบโลวา ต่อมาในปีค.ศ. 2023 เธอได้รับบท จีน แททล็อค คนรักนอกสมรสของ เจ. รอเบิร์ต ออปเพนไฮเมอร์ ในภาพยนตร์ชีวประวัติเรื่อง ออปเพนไฮเมอร์ และได้พากย์เสียง โกลดีล็อคส์ จากภาพยนตร์แอนิเมชั่นเรื่อง Puss in Boots: The Last Wish นอกจากนี้พิวยังรับบทเป็น เจ้าหญิงอิรูลันในภาพยนตร์ภาคต่อของ ดูน เรื่อง ดูน ภาคสอง ซึ่งเป็นภาพยนตร์ทำรายได้สูงสุดของเธอ
ฟรอย กูเตียร์เรซ

| ฟรอย กูเตียร์เรซ |
| --- | --- |
เกิด: ฟรอยลัน กูเตียร์เรซที่ 3 ไฮแลนด์พาร์ก เท็กซัส, สหรัฐ
อาชีพ:  นักแสดง  นักร้อง 
ปีปฏิบัติงาน: 2015–ปัจจุบัน
อาชีพทางดนตรี
แนวเพลง:  ป็อป 
เครื่องดนตรี: นักร้อง
ค่ายเพลง:  อินเตอร์สโคป 

เว็บไซต์: iamfroy.com
 นักดนตรี
ฟรอยลัน กูเตียร์เรซที่ 3 (อังกฤษ: Froylan Gutierrez III) เป็นนักแสดง นายแบบ และนักร้องชาวอเมริกัน เป็นที่รู้จักในบทบาทโนแลนในทีนวูล์ฟ (Teen Wolf) และชาร์ลีในเบลลาแอนด์เดอะบลูด็อก (Bella and the Bulldogs)
ชีวิตในวัยเด็กและอาชีพ

กูเตียร์เรซเกิดและเติบโตในไฮแลนด์พาร์ก รัฐเท็กซัส เขาเข้าโรงเรียน Booker T. Washington High School for the Performing and Visual Arts หลังจากที่มีตัวแทนเห็นเขาจากการแสดงละครท้องถิ่น เขาก็เริ่มส่งเทปออดิชั่นในปี 2015
ในปี 2017 เขาปรากฎตัวในละครทีนวูล์ฟ ในฤดูกาลสุดท้าย
ผลงานเพลง > ซิงเกิล

| เพลง | ปี | อัลบั้ม |
| --- | --- | --- |
| "Sideswipe" | 2018 | Non-album single |
| "Fix Me" | 2019 | TBA |
| "Crash" | 2019 | TBA |
| "When It's Midnight" | 2019 | TBA |
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2017 | A Cowgirl's Story | Jason |  |
| 2017 | The Halloween Party | Max | Short |
| 2018 | The Vampyre | English Man |  |
ผลงานการแสดง > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2015–2016 | Bella and the Bulldogs | Charlie | 3 episodes |
| 2016 | The Goldbergs | Handsome Ben | 2 episodes |
| 2017 | One Day at a Time | Josh | 4 episodes |
| 2017 | Teen Wolf | Nolan Holloway | Recurring role (season 6) |
| 2018 | Liza on Demand | Doug | 1 episode |
| 2019 | Last Summer | Jamie | Pilot |
| 2019 | Light as a Feather | Ridge | Recurring role (season 2) |
แหล่งข้อมูลอื่น

ฟรอย กูเตียร์เรซ ที่อินเทอร์เน็ตมูวีเดตาเบส
ฟลายอิงฟิชโคฟ

| ฟลายอิงฟิชโคฟ |
| --- | --- |


พิกัด: 10°25′18″S 105°40′41″E﻿ / ﻿10.42167°S 105.67806°E﻿ / -10.42167; 105.67806
ประเทศ: ออสเตรเลีย
ดินแดน: เกาะคริสต์มาส
ตั้งถิ่นฐาน: ค.ศ. 1888
ประชากร
 • ทั้งหมด: 1,596 คน
ฟลายอิงฟิชโคฟ (อังกฤษ: Flying Fish Cove, จีน: 飛魚灣) เป็นเมืองหลวงและเป็นนิคมหลักบนเกาะคริสต์มาสซึ่งเป็นดินแดนของประเทศออสเตรเลีย ชื่อเมืองตั้งตามชื่อเรือสำรวจของสหราชอาณาจักรชื่อ เฮชเอ็มเอส ฟลายอิงฟิช (ปลานกกระจอก) ก่อนหน้านี้ในแผนที่ต่าง ๆ จะระบุชื่อไว้เพียง เดอะเซตเทิลเมนต์ (อังกฤษ: The Settlement, แปลตรงตัว 'นิคม') ที่นี่เป็นนิคมแรกบนเกาะที่ชาวอังกฤษเข้ามาตั้งถิ่นฐานตั้งแต่ ค.ศ. 1888
ค.ศ. 1886 เรือเอกจอห์น เมเคลียร์ (John Maclear) จากเรือ  เฮชเอ็มเอส ฟลายอิงฟิช พบเกาะและจอดเทียบท่าที่อ่าวที่เขาตั้งชื่อให้ว่าฟลายอิงฟิชโคฟ (หรืออ่าวปลานกกระจอก) ตามชื่อเรือของตน พวกเขาจัดงานเลี้ยงฉลองเล็ก ๆ และเก็บตัวอย่างพืชและสัตว์ไปจำนวนหนึ่ง
หลังการพบฟอสเฟตและเกาะถูกผนวกเข้าเป็นส่วนหนึ่งของสหราชอาณาจักรได้ไม่นาน ก็มีการตั้งนิคมเล็ก ๆ ย่านฟลายอิงฟิชโคฟโดยจอร์จ คลูนีส์-รอสส์ (George Clunies-Ross) เจ้าของหมู่เกาะโคโคสซึ่งอยู่ห่างออกไป 900 กิโลเมตรทางตะวันตกเฉียงใต้สำหรับเก็บผลิตภัณฑ์ไม้แปรรูปสำหรับอุตสาหกรรมในหมู่เกาะโคโคส
ค.ศ. 1899 เริ่มมีการนำกุลีจากสิงคโปร์ มลายา และจีนมาใช้แรงงานในเหมืองฟอสเฟตและกลายเป็นประชากรกลุ่มใหญ่ในปัจจุบัน
ประชากรส่วนใหญ่บนเกาะอาศัยอยู่ในฟลายอิงฟิชโคฟ ปลายสุดทางทิศตะวันออกเฉียงเหนือของเกาะมีท่าเรือขนาดเล็กให้บริการเรือยอชต์แก่นักท่องเที่ยว สามารถดำน้ำ หรือพักผ่อนตามชายหาดของเมือง
ฟรีแมนเทิล (บริษัท)

| --- | --- |

ชื่อเดิม: ฟรีแมนเทิลมีเดีย (ค.ศ. 2001 – 2018)
ประเภท: บริษัทย่อย
อุตสาหกรรม: รายการโทรทัศน์
ก่อนหน้า: แอลบีเอส (ค.ศ. 1976 – 1992) เอ็มแบงก์เมนต์ ทรัสต์ (ค.ศ. 1939 – 1988) อุตสาหกรรมแคมโก (ค.ศ. 1988 – 1993) เร็ก กรันดี โปรดักชันส์ (ค.ศ. 1987 – 2001) ออล-อเมริกัน เทเลวิชัน (ค.ศ. 1994 – 1998) เพียร์สันเทเลวิชัน (ค.ศ. 1996 – 2001)
ก่อตั้ง: 20 สิงหาคม 2001; 23 ปีก่อน (2001-08-20)
ผู้ก่อตั้ง: เบอร์เทลสแมน
สำนักงานใหญ่: ลอนดอน, ประเทศอังกฤษ สหราชอาณาจักร
บุคลากรหลัก: เจนนิเฟอร์ มัลลิน (ประธานบริหาร)
บริษัทแม่: กลุ่มอาร์ทีแอล
เว็บไซต์: fremantle.com
ฟรีแมนเทิล (อังกฤษ: Fremantle Ltd.; ชื่อเดิม: ฟรีแมนเทิลมีเดีย (อังกฤษ: FremantleMedia)) เป็นบริษัทในประเทศอังกฤษ ที่ผลิตเนื้อหารายการเพื่อผลิตและจัดจำหน่ายของกลุ่มอาร์ทีแอลของเบอร์เทลสแมน ก่อตั้งขึ้นในปี ค.ศ. 2001 และพัฒนาเป็นบริษัทวิทยุ โทรทัศน์ และการผลิตรายการที่ใหญ่ที่สุดในยุโรป สำนักงานใหญ่ของโลกอยู่ที่ลอนดอน
ฟรีแมนเทิลได้ผลิตและคิดค้นรายการทั้งประเภทที่มีสคริปต์และไม่ใช่สคริปต์ โดยมีความเชี่ยวชาญเฉพาะด้าน ในรูปแบบความบันเทิงและเกมโชว์ เรียลลิตี้ รายการบันเทิงประเภทนำเสนอข้อเท็จจริง รวมถึงซีรีส์ ละคร ทั้งรายสัปดาห์และรายวัน รวมถึงการมีส่วนร่วมในการผลิตและจัดจำหน่ายละคร และภาพยนตร์ที่มีคุณภาพทั่วโลก ในปี ค.ศ. 2019 ฟรีแมนเทิลผลิตรายการมากกว่า 12,000 ชั่วโมง
ธุรกิจจัดจำหน่ายของ ฟรีแมนเทิล (ฟรีแมนเทิลอินเตอร์เนชั่นแนล) ให้สิทธิ์การใช้งานและขายลิขสิทธิ์รูปแบบและเนื้อหารายการอย่างสำเร็จรูปทั่วโลก โดยมีการขายลิขสิทธิ์รายการกว่า 20,000 ชั่วโมงในกว่า 200 ประเทศ
ฟรีแมนเทิลมีสำนักงานอยู่ใน 28 ประเทศทั่วโลก และยังมีบริษัทผู้ผลิตที่ได้รับมาเป็นจำนวนเพิ่มมากขึ้นเพื่อเพิ่มการเจริญเติบโตและความเชี่ยวชาญ
ประวัติ

ฟรีแมนเทิลที่เป็นอยู่ทุกวันนี้ถูกสร้างขึ้นผ่านการซื้อและการเติบโต บริษัทในเครือหลายแห่งมีประวัติอันยาวนาน - เช่น UFA ย้อนหลังไปในปี ค.ศ. 1917 เป็นหนึ่งในบริษัทผลิตภาพยนตร์และโทรทัศน์ที่โด่งดังที่สุดของประเทศเยอรมนี, เร็ก กรันดี โปรดักชันส์ ก่อตั้งขึ้นในปี ค.ศ. 1959 โดยนักธุรกิจชาวออสเตรเลียผู้มีชื่อเสียง, เทมส์เทเลวิชันซึ่งก่อตั้งขึ้นในาในปี ค.ศ. 1968, ยูสตันฟิล์มซึ่งก่อตั้งขึ้นในอีก 3 ปีต่อมา และ กู๊ดสัน-ท็อดมาน โปรดักชันส์
ขุมพลังของสหรัฐเหล่านี้อยู่เบื้องหลังรายการหลายรายการในตำนาน เช่น Family Feud, Match Game, To Tell the Truth และ The Price is Right ซึ่งเป็นเกมโชว์ที่ออกอากาศยาวนานที่สุดในโลก
จุดเปลี่ยนสำคัญอยู่ที่การควบรวมกิจการในปี ค.ศ. 2000 ของ ซีแอลที-ยูเอฟเอ ซึ่งประกอบด้วยบริษัทผลิตรายการโทรทัศน์ที่ใหญ่ที่สุดของประเทศเยอรมนี และจัดรายการโทรทัศน์ยุโรปหลากหลายประเภท, สถานีวิทยุกระจายเสียงในประเทศลักเซมเบิร์ก และเพียร์สันเทเลวิชันได้สร้างกลุ่มอาร์ทีแอล ซึ่งเป็นผู้ให้บริการเนื้อหาแบบครบวงจรชั้นนำของยุโรป เพียร์สันเทเลวิชันได้ทำการปรับโฉมใหม่เป็น ฟรีแมนเทิลมีเดีย ในเดือนสิงหาคม ค.ศ. 2001 ในขณะเดียวกัน เบอร์เทลสแมน ซึ่งเป็นหนึ่งในบริษัทสื่อที่ใหญ่ที่สุดในโลกได้กลายเป็นผู้ถือหุ้นใหญ่ของกลุ่มอาร์ทีแอล
ในเดือนมกราคม ค.ศ. 2018 ฟรีแมนเทิลมีเดียจำหน่ายแผนกเพื่อความบันเทิงสำหรับเด็กและครอบครัวให้กับโบ๊ทร็อกเกอร์มีเดีย
ในเดือนกันยายนปีเดียวกัน ฟรีแมนเทิลมีเดียได้ปรับโฉมใหม่อีกครั้งเป็น ฟรีแมนเทิล และเปิดตัวโลโก้ผู้สร้างใหม่บนจอโทรทัศน์
เมื่อวันที่ 13 กรกฎาคม ค.ศ. 2020 ฟรีแมนเทิลแยกตัวจากสตอรีกลาส เป็นบริษัทอิสระภายในเบอร์เทลสแมน